Title: ДО
Author: User
Last saved by: Ivanka G. Radoykova

Изх.№ И-РД-ОбС-166/12.06.2024г.                        Обс-Пр-184/17.06.2024 г.

ДО
ОБЩИНСКИЯ СЪВЕТ

Т Р О Я Н

П Р Е Д Л О Ж Е Н И Е
от ДОНКА * МИХАЙЛОВА –
Кмет на община Троян

Относно: Определяне на имот – частна общинска собственост с идентификатор 12108.501.1244 по кадастралната карта на село Врабево, за имот – публична общинска собственост

УВАЖАЕМИ ОБЩИНСКИ СЪВЕТНИЦИ,

Съгласно Акт за частна общинска собственост № 1191/23.08.2010 г., Община Троян е собственик на поземлен имот с идентификатор 12108.501.1244 с площ от 1211 кв. м., трайно предназначение на територията: „Урбанизирана“, с начин на трайно ползване: „За друг обществен обект, комплекс“ по кадастралната карта на село Врабево, община Троян, заедно с намиращата се в него: сграда с идентификатор 12108.501.1244.1, със застроена площ от 341 кв. м., предназначение: „Общежитие“. Имотът представлява общежитие за юноши на бившето СПТУ по селско стопанство, което след закриването му е включено в активите на вече закритото Основно оздравително училище „Христо Ботев“, с. Врабево, намиращо се срещу детската градина.
Съгласно Закона за предучилищното и училищно възпитание, училищата и детските градини са публична общинска собственост. След закриването им те могат да се използват за образователни, здравни, социални или хуманитарни дейности по реда на закона за общинската собственост.
Съгласно чл.3, ал.2, т.3 от Закона за общинската собственост, публична общинска собственост са „други имоти, предназначени за трайно задоволяване на обществени потребности от местно значение, определени от общинския съвет“.
Съгласно чл.6, ал.2 от Закона за общинската собственост,  „за публична общинска собственост се обявяват имотите и вещите – частна общинска собственост, които са придобили предназначението по чл.3, ал.2“.
Решението на общинския съвет се приема с повече от половината от общия брой на общинските съветници. 
Предвид на изложеното, Общинската администрация предлага на Вашето внимание следния

П р о е к т   з а   р е ш е н и е:

На основание чл.21, ал.1, т.8 от Закона за местното самоуправление и местната администрация, чл.3, ал.2, т.3, чл.6, ал.2 и ал.3 от Закона за общинската собственост и чл.3, ал.2 от Наредбата № 11 за реда за придобиване, управление и разпореждане с общинско имущество, Общинският съвет - Троян обявява поземлен имот с идентификатор 12108.501.1244 с площ от 1211 кв. м., трайно предназначение на територията: „Урбанизирана“, с начин на трайно ползване: „За друг обществен обект, комплекс“ по кадастралната карта на село Врабево, община Троян, заедно с намиращата се в него: сграда с идентификатор 12108.501.1244.1, със застроена площ от 341 кв. м., предназначение: „Общежитие“, актуван с акт за частна общинска собственост № 1191/23.08.2010 год., за имот публична общинска собственост. 

С уважение,

ДОНКА Михайлова /п/*
Кмет на община Троян

* На основание чл. 6, параграф 1, б. д), предл. второ от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни.